CELEX: 31985R1579
Language: el
Date: 1985-06-10 00:00:00
Title: Κανονισμός (ΕΟΚ) αριθ. 1579/85 του Συμβουλίου της 10ης Ιουνίου 1985 για την αύξηση της ποσότητας της κοινοτικής δασμολογικής ποσόστωσης που ανοίχτηκε με τον κανονισμό (ΕΟΚ) αριθ. 3195/84, για νήματα εξ ολοκλήρου εκ γναφάλων μετάξης, μη συσκευασμένα για τη λιανική πώληση, της διάκρισης 50.05 Α του Κοινού Δασμολογίου

Avis juridique important

|

31985R1579

Κανονισμός (ΕΟΚ) αριθ. 1579/85 του Συμβουλίου της 10ης Ιουνίου 1985 για την αύξηση της ποσότητας της κοινοτικής δασμολογικής ποσόστωσης που ανοίχτηκε με τον κανονισμό (ΕΟΚ) αριθ. 3195/84, για νήματα εξ ολοκλήρου εκ γναφάλων μετάξης, μη συσκευασμένα για τη λιανική πώληση, της διάκρισης 50.05 Α του Κοινού Δασμολογίου  

Επίσημη Εφημερίδα αριθ. L 154 της 13/06/1985 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 1579/85 ΤΟΥ ΣΥΜΒΟΥΛΙΟΥ  της 10ης Ιουνίου 1985  για την αύξηση της ποσότητας της κοινοτικής δασμολογικής ποσόστωσης που ανοίχτηκε με τον κανονισμό (ΕΟΚ) αριθ. 3195/84, για νήματα εξ ολοκλήρου εκ γναφάλων μετάξης, μη συσκευασμένα για τη λιανική πώληση, της διάκρισης 50.05 Α του Κοινού Δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  το σχέδιο κανονισμού που υπέβαλε η Επιτροπή,  Εκτιμώντας:  ότι το Συμβούλιο, με τον κανονισμό (ΕΟΚ) αριθ. 3195/84 (1), άνοιξε και κατένειμε μεταξύ των κρατών μελών κοινοτική δασμολογική ποσόστωση 250 τόνων, με μηδενικό δασμό, για νήματα εξ ολοκλήρου εκ γναφάλων μετάξης, μη συσκευασμένα για τη λιανική πώληση, της διάκρισης 50.05 Α του Κοινού Δασμολογίου, για την περίοδο από την 1η Ιανουαρίου μέχρι τις 31 Δεκεμβρίου 1985·  ότι, με βάση τα πιο πρόσφατα στοιχεία σχετικά με το προϊόν αυτό για τη συγκεκριμένη περίοδο, υπολογίζεται ότι οι πρόσθετες ανάγκες της Κοινότητας για εισαγωγές από τρίτες χώρες ανέρχονται επί του παρόντος σε 170 τόνους· ότι πρέπει να αυξηθεί ανάλογα το μέγεθος της δασμολογικής ποσόστωσης· ότι, για να διαφυλαχτεί ο κοινοτικός χαρακτήρας της εν λόγω δασμολογικής ποσόστωσης, πρέπει να διατεθεί στο κοινοτικό απόθεμα ένα μέρος της συμπληρωματικής ποσότητας, ενώ το υπόλοιπο θα κατανεμηθεί μεταξύ ορισμένων κρατών μελών ανάλογα με τις προβλεπόμενες ανάγκες τους για εισαγωγές από τρίτες χώρες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα της κοινοτικής δασμολογικής ποσόστωσης που ανοίχτηκε με τον κανονισμό (ΕΟΚ) αριθ. 3195/84 για νήματα εξ ολοκλήρου εκ γναφάλων μετάξης, μη συσκευασμένα για τη λιανική πώληση, της διάκρισης 50.05 Α του Κοινού Δασμολογίου, αυξάνεται από 250 σε 420 τόνους.  Άρθρο 2  1. Ένα πρώτο μέρος της συμπληρωματικής ποσότητας που αναφέρεται στο άρθρο 1, δηλαδή 150 τόνοι, κατανέμεται ως εξής μεταξύ των ακόλουθων κρατών μελών:  Γερμανία 20 τόνοι  Ιταλία 130 τόνοι  2. Το δεύτερο μέρος, ποσότητας 20 τόνων, αποτελεί το απόθεμα.  Το απόθεμα που προβλέπεται στο άρθρο 2 παράγραφος 2 του κανονισμού (ΕΟΚ) αριθ. 3195/84 αυξάνεται έτσι από 36 σε 56 τόνους.  Άρθρο 3  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 10 Ιουνίου 1985.  Για το Συμβούλιο  Ο Πρόεδρος  M. FIORET  (1) ΕΕ αριθ. L 299 της 17. 11. 1984, σ. 11.